John Russell (ratsastaja)

John William Russell (2. helmikuuta 1920 Dauphin, Pennsylvania – 30. syyskuuta 2020 San Antonio, TexasOlympedia: John Russell) oli yhdysvaltalainen eversti ja esteratsastaja.

Russell palveli toisessa maailmansodassa Yhdysvaltain armeijassa kenraali George S. Pattonin henkilöstössä, mihin hänet oli valittu hevostenkäsittelytaitojensa ansiosta. Hänelle myönnettiin sodan aikana Bronze Star- ja Soldier’s Medal -kunniamerkit sekä Purple Heart.Miller, Darci: Colonel John Russell, Team USA’s Oldest Living Olympic Medalist, Turns 100 Years Old, TeamUSA.org, 2.2.2020. Viitattu 22.4.2020

Russell kilpaili Lontoon kesäolympialaisissa 1948, missä sijoittui yksilökilpailun sijalle 21. Haastavassa joukkuekilpailussa Yhdysvallat keskeytti. Russell voitti esteratsastuksessa joukkuekilpailun olympiapronssia Helsingissä 1952. Yksilökilpailussa hän sijoittui sijalle 24.https://web.archive.org/web/20110821133621/http://www.showjumpinghalloffame.net/inductees/j_russell.shtmlOlympics at Sports-Reference.com

Russell oli aikeissa osallistua myös Melbournen olympialaisiin 1956, mutta hänen hevosensa sai luunmurtuman, minkä lisäksi hänellä oli sotilastehtäviä hoidettavanaan. Hän jätti kilpailemisen itse ja ryhtyi valmentamaan urheilijoita nykyaikaisen viisiottelun parissa.

 Lähteet 
 John Russell Bio, Stats, and Results Olympics at Sports-Reference.com 

 Viitteet 

 Aiheesta muualla 


Luokka:Yhdysvaltalaiset esteratsastajat
Luokka:Yhdysvaltalaiset olympiamitalistit
Luokka:Yhdysvaltalaiset toisen maailmansodan sotilaat
Luokka:Yli satavuotiaiksi eläneet yhdysvaltalaiset
Luokka:Vuonna 1920 syntyneet
Luokka:Vuonna 2020 kuolleet